ข้อตกลงใบอนุญาตใช้งานซอฟต์แวร์ของ INTEL

สิ่งสำคัญ – อ่านก่อนที่จะคัดลอก ติดตั้ง หรือใช้งาน 
ห้ามใช้หรือโหลดซอฟต์แวร์นี้หรือวัสดุที่เกี่ยวข้อง (รวมเรียกว่า “ซอฟต์แวร์”) จนกว่าคุณจะได้อ่านข้อกำหนดและเงื่อนไขต่อไปนี้ เมื่อคุณโหลดหรือใช้ซอฟต์แวร์ ถือว่าคุณตกลงที่จะปฏิบัติตามข้อกำหนดที่ระบุไว้ในข้อตกลงฉบับนี้ หากคุณไม่ต้องการตกลงดังกล่าว กรุณาอย่าติดตั้งหรือใช้ซอฟต์แวร์ 

ใบอนุญาตใช้งาน:โปรดรับทราบว่า: 
•	หากคุณเป็นผู้ดูแลระบบเครือข่าย “ใบอนุญาตใช้งานสำหรับไซต์” ที่ด้านล่างนี้จะมีผลบังคับใช้กับคุณ
•	หากคุณเป็นผู้ใช้ “ใบอนุญาตใช้งานสำหรับผู้ใช้คนเดียว” ที่ด้านล่างนี้จะมีผลบังคับใช้กับคุณ

Intel มอบใบอนุญาตใช้งานลิขสิทธิ์แบบจำกัดให้แก่คุณ ซึ่งไม่มีการผูกขาด ไม่สามารถถ่ายโอนได้ ครอบคลุมทั่วโลก มีการชำระเงินจนครบ และปราศจากการเก็บค่าธรรมเนียม โดยอยู่ภายใต้ลิขสิทธิ์และความลับทางการค้าของ Intel และ/หรือซึ่ง Intel มีสิทธิและอำนาจที่จะมอบใบอนุญาตใช้งาน (โดยรับช่วงต่อ) ภายใต้ข้อกำหนดในที่นี้ สำหรับการใช้ซอฟต์แวร์เพียงเพื่อวัตถุประสงค์ตามที่ระบุไว้ด้านล่างนี้ 

ใบอนุญาตใช้งานสำหรับไซต์คุณสามารถคัดลอกซอฟต์แวร์ลงบนคอมพิวเตอร์ในองค์กรของคุณ เพื่อใช้งานภายในองค์กร โดยไม่มีวัตถุประสงค์เพื่อการค้า และคุณสามารถทำชุดสำเนาสำรองของซอฟต์แวร์ในจำนวนที่สมเหตุสมผล โดยอยู่ภายใต้เงื่อนไขต่อไปนี้  
1.	ซอฟต์แวร์นี้ได้รับอนุญาตให้ใช้งานร่วมกับผลิตภัณฑ์ชิ้นส่วนของ Intel เท่านั้นไม่อนุญาตให้ใช้งานซอฟต์แวร์นี้ร่วมกับผลิตภัณฑ์ชิ้นส่วนที่ไม่ใช่ของ Intel  
2.	ห้ามคัดลอก ปรับเปลี่ยน ให้เช่า จำหน่าย แจกจ่าย หรือถ่ายโอนส่วนหนึ่งส่วนใดของซอฟต์แวร์ ยกเว้นตามที่ระบุไว้ในข้อตกลงฉบับนี้ และคุณตกลงที่จะป้องกันการคัดลอกซอฟต์แวร์โดยไม่ได้รับอนุญาต 
3.	ห้ามดัดแปลงแบบย้อนกลับ ดีคอมไพล์ หรือแยกส่วนซอฟต์แวร์  
4.	ห้ามให้อนุญาตใช้งานแบบรับช่วงต่อหรืออนุญาตให้ใช้งานซอฟต์แวร์ในขณะเดียวกันโดยผู้ใช้มากกว่าหนึ่งคน 
5.	ซอฟต์แวร์อาจมีส่วนประกอบที่นำเสนอภายใต้ข้อกำหนดเพิ่มเติมนอกเหนือจากข้อกำหนดที่ระบุในที่นี้ ทั้งนี้โดยเป็นไปตามที่ระบุไว้ในใบอนุญาตใช้งานที่แนบมาพร้อมกับส่วนประกอบดังกล่าว  

ใบอนุญาตใช้งานสำหรับผู้ใช้คนเดียวคุณสามารถคัดลอกซอฟต์แวร์ลงบนคอมพิวเตอร์เพียงเครื่องเดียว เพื่อใช้งานเป็นการส่วนตัว โดยไม่มีวัตถุประสงค์เพื่อการค้า และคุณสามารถทำชุดสำเนาสำรองของซอฟต์แวร์ โดยอยู่ภายใต้เงื่อนไขต่อไปนี้  
1.	ซอฟต์แวร์นี้ได้รับอนุญาตให้ใช้งานร่วมกับผลิตภัณฑ์ชิ้นส่วนของ Intel เท่านั้นไม่อนุญาตให้ใช้งานซอฟต์แวร์นี้ร่วมกับผลิตภัณฑ์ชิ้นส่วนที่ไม่ใช่ของ Intel  
2.	ห้ามคัดลอก ปรับเปลี่ยน ให้เช่า จำหน่าย แจกจ่าย หรือถ่ายโอนส่วนหนึ่งส่วนใดของซอฟต์แวร์ ยกเว้นตามที่ระบุไว้ในข้อตกลงฉบับนี้ และคุณตกลงที่จะป้องกันการคัดลอกซอฟต์แวร์โดยไม่ได้รับอนุญาต 
3.	ห้ามดัดแปลงแบบย้อนกลับ ดีคอมไพล์ หรือแยกส่วนซอฟต์แวร์  
4.	ห้ามให้อนุญาตใช้งานแบบรับช่วงต่อหรืออนุญาตให้ใช้งานซอฟต์แวร์ในขณะเดียวกันโดยผู้ใช้มากกว่าหนึ่งคน 
5.	ซอฟต์แวร์อาจมีส่วนประกอบที่นำเสนอภายใต้ข้อกำหนดเพิ่มเติมนอกเหนือจากข้อกำหนดที่ระบุในที่นี้ ทั้งนี้โดยเป็นไปตามที่ระบุไว้ในใบอนุญาตใช้งานที่แนบมาพร้อมกับส่วนประกอบดังกล่าว  

หากคุณไม่ใช่ผู้ใช้ขั้นสุดท้าย คุณอาจถ่ายโอนสำเนาของซอฟต์แวร์ให้แก่ผู้ใช้แต่ละคน เพื่อใช้งานตามข้อกำหนดในข้อตกลงฉบับนี้ โดยมีเงื่อนไขว่าชุดสำเนาดังกล่าวจะต้องแนบข้อตกลงใบอนุญาตใช้งานสำหรับผู้ใช้ ซึ่งมีข้อกำหนดเดียวกันกับที่ปรากฏในที่นี้  

ความเป็นเจ้าของสิทธิ กรรมสิทธิ์ และผลประโยชน์ทั้งหมดในทรัพย์สินทางปัญญาที่รวมอยู่ในซอฟต์แวร์ รวมถึงวัสดุที่แนบมาพร้อมกัน ถ้ามี ถือว่าอยู่ภายใต้การครอบครองของ Intel หรือผู้จัดหาและผู้มอบใบอนุญาตใช้งาน ซอฟต์แวร์นี้มีลิขสิทธิ์และได้รับการคุ้มครองตามกฎหมายของสหรัฐอเมริกาและประเทศอื่นๆ รวมทั้งข้อกำหนดตามสนธิสัญญาระหว่างประเทศ ห้ามแยกประกาศเกี่ยวกับลิขสิทธิ์ใดๆ ออกจากซอฟต์แวร์ Intel อาจทำการเปลี่ยนแปลงซอฟต์แวร์หรือสิ่งที่อ้างถึงในนั้นได้ทุกเมื่อ โดยไม่จำเป็นต้องแจ้งให้ทราบล่วงหน้า แต่ไม่มีพันธะผูกพันใดๆ สำหรับการสนับสนุนหรือปรับปรุงซอฟต์แวร์ดังกล่าว Intel ไม่ได้รับประกันโดยชัดแจ้งหรือโดยนัยภายใต้สิทธิบัตร ลิขสิทธิ์ เครื่องหมายการค้า หรือสิทธิในทรัพย์สินทางปัญญาอื่นๆ ของ Intel ยกเว้นในกรณีที่มีการระบุเป็นอย่างอื่นอย่างชัดเจน คุณสามารถถ่ายโอนซอฟต์แวร์ได้เฉพาะในกรณีที่ผู้รับยินยอมที่จะผูกพันและปฏิบัติตามข้อกำหนดเหล่านี้ และในกรณีที่คุณไม่ได้จัดเก็บสำเนาใดๆ ของซอฟต์แวร์ 
  
การรับประกันแบบจำกัดสำหรับสื่อบันทึกหากซอฟต์แวร์ได้รับการส่งมอบโดย Intel บนสื่อบันทึกทางกายภาพ Intel ขอรับประกันว่าสื่อบันทึกดังกล่าวปราศจากข้อบกพร่องทางกายภาพในแง่ของวัสดุ เป็นระยะเวลาเก้าสิบวันนับจากวันที่ส่งมอบโดย Intel หากพบข้อบกพร่องดังกล่าว กรุณาส่งคืนสื่อบันทึกดังกล่าวให้แก่ Intel เพื่อทำการเปลี่ยนทดแทน หรือเพื่อจัดส่งซอฟต์แวร์ด้วยวิธีการอื่นตามความต้องการของ Intel 

การแยกการรับประกันอื่นๆซอฟต์แวร์นี้ได้รับการจัดหา "ตามสภาพที่เป็นอยู่" โดยปราศจากการรับประกันใดๆ ทั้งโดยชัดแจ้งและโดยนัย รวมถึงแต่ไม่จำกัดเฉพาะการรับประกันเกี่ยวกับความสามารถในการจำหน่าย การไม่ละเมิดสิทธิ์ หรือความเหมาะสมสำหรับวัตถุประสงค์เฉพาะ Intel ไม่ได้รับประกันหรือรับผิดชอบต่อความถูกต้องหรือความสมบูรณ์ของข้อมูล ข้อความ กราฟิก การเชื่อมโยง หรือรายการใดๆ ที่รวมอยู่ในซอฟต์แวร์ดังกล่าว 

ข้อจำกัดเกี่ยวกับการรับผิดไม่ว่าในกรณีใดก็ตาม INTEL หรือผู้จัดหาจะไม่รับผิดชอบต่อความเสียหายใดๆ (รวมถึงแต่ไม่จำกัดเฉพาะการสูญเสียกำไร การหยุดชะงักของธุรกิจ หรือการสูญเสียข้อมูล) ซึ่งเป็นผลสืบเนื่องจากการใช้หรือการไม่สามารถใช้ซอฟต์แวร์ แม้กระทั่งในกรณีที่ INTEL ได้แนะนำเกี่ยวกับความเป็นไปได้ในการเกิดความเสียหายดังกล่าว เขตอำนาจศาลบางเขตไม่อนุญาตให้ระบุข้อยกเว้นหรือข้อจำกัดเกี่ยวกับการปฏิเสธความรับผิดสำหรับการรับประกันโดยนัยหรือความเสียหายที่เป็นผลสืบเนื่องหรือเป็นอุบัติเหตุ ดังนั้นข้อจำกัดข้างต้นจึงอาจไม่มีผลบังคับใช้กับคุณ นอกจากนี้ คุณอาจมีสิทธิทางกฎหมายอื่นๆ ซึ่งแตกต่างกันไป ขึ้นอยู่กับเขตอำนาจศาลแต่ละเขต  

การบอกเลิกข้อตกลงIntel อาจบอกเลิกข้อตกลงนี้ได้ทุกเมื่อหากคุณละเมิดข้อกำหนด เมื่อข้อตกลงสิ้นสุดลง คุณจะต้องทำลายซอฟต์แวร์ในทันที หรือส่งคืนสำเนาทั้งหมดของซอฟต์แวร์ให้แก่ Intel 
 
กฎหมายที่มีผลบังคับใช้การเรียกร้องสิทธิ์ภายใต้ข้อตกลงฉบับนี้จะอยู่ภายใต้กฎหมายของรัฐแคลิฟอร์เนีย ยกเว้นหลักการว่าด้วยความขัดแย้งของกฎหมายและอนุสัญญาของสหประชาชาติว่าด้วยสัญญาขายสินค้า 

การละเว้นและการแก้ไขการปรับเปลี่ยน แก้ไข หรือละเว้นข้อกำหนดใดๆ ในข้อตกลงนี้ จะมีผลบังคับใช้ก็ต่อเมื่อมีการระบุเป็นลายลักษณ์อักษรและลงชื่อรับรองโดยเจ้าหน้าที่ของ Intel จะไม่มีความบกพร่องหรือความล่าช้าในการใช้สิทธิ์ อำนาจ หรือวิธีแก้ไขภายใต้ข้อตกลงฉบับนี้ โดยเป็นผลมาจากการสละสิทธิ์ อำนาจ หรือวิธีแก้ไขดังกล่าว โดยปราศจากข้อจำกัดที่จะมีต่อไป ข้อกำหนดและเงื่อนไขบนใบสั่งซื้อใดๆ หรือบนเอกสารที่คล้ายคลึงกันซึ่งคุณได้รับจาก Intel และข้อกำหนดใดๆ ในแบบฟอร์มการรับรองมาตรฐานของ Intel ที่ขัดแย้งกับข้อกำหนดเหล่านี้ จะไม่มีผลบังคับใช้ โดยไม่ถือเป็นการจำกัดข้อกำหนดก่อนหน้านี้ 

ข้อจำกัดเกี่ยวกับการส่งออกคู่สัญญาแต่ละฝ่ายรับทราบว่าซอฟต์แวร์นี้อยู่ภายใต้กฎระเบียบด้านการนำเข้าและส่งออกที่มีผลบังคับใช้ของสหรัฐอเมริกาและประเทศอื่นๆ ที่ซึ่งคู่สัญญาแต่ละฝ่ายได้ทำธุรกิจ โดยเฉพาะอย่างยิ่งกฎหมายและกฎระเบียบควบคุมการส่งออกของสหรัฐฯ คู่สัญญาแต่ละฝ่ายจะต้องปฏิบัติตามกฎหมายและกฎระเบียบดังกล่าว รวมทั้งกฎหมายและกฎระเบียบอื่นๆ ทั้งหมดที่มีผลบังคับใช้ต่อซอฟต์แวร์ โดยปราศจากข้อจำกัดทั่วไปที่จะมีต่อไป คู่สัญญาแต่ละฝ่ายตกลงว่าจะไม่ส่งออก ส่งออกซ้ำ ถ่ายโอน หรือจัดส่งซอฟต์แวร์ไปยังสถานที่หรือฝ่ายที่จำกัด ตามกฎระเบียบว่าด้วยการส่งออกของสหรัฐฯ โดยไม่ถือเป็นการจำกัดข้อกำหนดทั่วไปก่อนหน้านี้ โปรดรับทราบว่าซอฟต์แวร์นี้ประกอบด้วยการเข้ารหัสซึ่งอาจอยู่ภายใต้ข้อจำกัดเพิ่มเติม 

การแบ่งแยกหากศาลในเขตอำนาจศาลที่เกี่ยวข้องตัดสินว่าข้อกำหนดใดๆ ในข้อตกลงฉบับนี้ขัดต่อกฎหมาย ข้อกำหนดนั้นๆ จะถูกเปลี่ยนแปลงและตีความ เพื่อให้สอดรับกับวัตถุประสงค์ของข้อกำหนดเดิมมากที่สุด โดยอยู่ภายในขอบเขตของกฎหมาย และข้อกำหนดส่วนที่เหลือของข้อตกลงฉบับนี้จะยังคงมีผลบังคับใช้อย่างสมบูรณ์ 

สิทธิที่จำกัดของรัฐบาลซอฟต์แวร์นี้ได้รับการจัดหาภายใต้ "สิทธิที่จำกัด" การใช้งาน การคัดลอก หรือการเปิดเผยโดยรัฐบาลจะต้องอยู่ภายใต้ข้อจำกัดตามที่ระบุไว้ในข้อบังคับที่ FAR52.227-14 และ DFAR252.227-7013 และข้ออื่นๆ ที่ตามมา หรือข้อบังคับที่กำหนดขึ้นในภายหลัง การที่รัฐบาลใช้งานซอฟต์แวร์นี้ถือเป็นการยอมรับสิทธิเฉพาะของ Intel ในซอฟต์แวร์ดังกล่าว โดยผู้รับเหมาหรือผู้ผลิตหมายถึง Intel 

ภาษาที่ใช้ควบคุมอาจมีการแปลข้อตกลงฉบับนี้เป็นภาษาท้องถิ่น เพื่อวัตถุประสงค์ในการให้ข้อมูลเท่านั้น โดยมีเงื่อนไขว่าจะยึดถือตามข้อตกลงฉบับภาษาอังกฤษในทุกเขตอำนาจศาล